MJ11
So slovenskou tarhoňou
Mangadurca perkelt
Mangadurca perkelt Bravčový perkelt Mangadurca je poctivé domáce jedlo vyrobené zo špičkovej suroviny, a to z bravčového mäsa ošípaných Mangadurca. Toto mäso si v sebe nesie špecifické chuťové vlastnosti aj od Mangalíc. Je veľmi šťavnaté a bohaté chuťou, tuk v tomto mäse je špecifický, veľmi chutný a hodnotný. Toto veľmi chutné hlavné jedlo je vrátane prílohy. Je to tradičná slovenská cestovina tarhoňa. Mangadurca perkelt s tarhoňou je vynikajúco dochutený a je to plnohodnotné, sýte, veľmi chutné hlavné jedlo, ktoré určite oceníte a zamilujete si ho.
Hlavnou surovinou je bravčové mäso ošípaných Mangadurca.
Výrobok bol pripravený pečením a varením. Pri výrobe boli použité cibuľa, bravčová škvarená masť Mangadurca, bravčová údená slanina, paradajkový pretlak, koreniny, cestovina tarhoňa, cesnak, soľ
Výrobok bol vyrobený v spoločnosti Mikrovak s.r.o. v Rožňave.
Čítajte etikety nakupovaných potravín, prehodnocujte, za čo a koľko platíte, sledujte najmä: Iné pasterizované jedlá môžu obsahovať mnoho prídavných látok pre zlacnenie výroby, zvýraznenie chuti, arómy a farbivá ako aj konzervačné látky na predĺženie trvanlivosti: -E 160 c – farbivo – Paprikový extrakt – oranžové až červené prírodné farbivo rozpustné v tukoch. Pre jeho použitie je dôležitá jeho absorbcia do nosiča, ktorým môže byť soľ alebo maltrodextrín; -Maltodextrín – používa sa ako zahusťovadlo, zlepšuje textúru alebo chuť, zvyšuje trvanlivosť potravín. Používa sa aj ako konzervačná látka, náhradu tuku a cukru v nízkokalorických potravinách; -E 640 – Glycín - používa sa ako ochucovadlo na zvýraznenie chuti a vône (používa sa aj pri tepelnej úprave mäsa); -Modifikovaný kukuričný škrob - používa sa ako zahusťovadlo; -E 621 Glutaman sodný - používa sa ako zvýrazňovač chuti a vône v polievkach a omáčkach a je súčasťou aj niektorých ochucovadiel; -E 635 – 5 ribonukleotidy sodné – používajú sa ako zvýrazňovače chuti a vôňe. Zvyšujú účinok glutamanu sodného; -E 150 – farbivo karamel ako aj E 150 c Amoniakový karamel – používa sa ako farbivo do omáčok a takisto niekedy aj pri tepelnej úprave kuracieho mäsa; -E 330 – kyselina citrónová - používa sa ako regulátor kyslosti a zásaditosti, konzervant na predĺženie trvanlivosti; -E 412 (guma guar) – zahusťovadlo E 415 (Xanthan guma) - zahusťovadlo a stabilizátor. - Používanie rôznych aróm na dochutenie jedál. - Používanie paradajkových pretlakov so zahusťovadlom: modifikovaný škrob. - Používanie bravčovej slaniny pri príprave jedál ktorá obsahuje, rôzne arómy, regulátor kyslosti: kyselina citrónová E 330 , konzervačné látky: erytroban sodný E316 a dusitan sodný E250. - Používanie kvasného octu s farbivom E 150 c – amoniakový karamel.
Toto kríženie sme samozrejme nevymysleli my, ale je to uznané kríženie F1 povolené pri plemene Mangalica. Toto kríženie pomohlo nevídanej popularite tohto plemena za posledné roky. Maďarsko však intenzívne pracuje na zemepisnej ochrannej registrácii Mangalica - výlučne pre Maďarsko. Zaregistrovanie ochrannej známky Mangadurca nám zabezpečí toto veľmi prospešné úžitkové kríženie chovať a ponúkať vám ho aj v budúcnosti.
Mäso z ošípaných Mangadurca je všeobecne zdravšie, chutnejšie a kvalitnejšie ako z bežného bravčového, a to hlavne vďaka Mangalici. Už na prvý pohľad je Mangadurca odlišná od klasických ošípaných. Má kučeravú hnedo sivú srsť a práve vďaka nej a svojej genetike sa môže pásť na pasienkoch celoročne, čiže aj v chladných podmienkach a môže tým prirodzene naberať sadlo. Potom je chuť mäsa neporovnateľná. Ľudia v dnešnej dobe hľadajú bravčovinu, ktorá chutí inak, ktorá chutí ako skutočné mäso. A to sa dá dosiahnuť jedine vnútrosvalovým tukom a mramorovaním, čo je presne to, čo ponúkame. Navyše, Mangadurca má podstatne nižší podiel škodlivého cholesterolu a to určite poteší tých, ktorým záleží na zdravšom stravovaní, ale svojej obľúbenej slaninky a klobásky sa vzdať nechcú.
Spomínaná kvalita, nezameniteľná chuť a vyšší podiel pre organizmus prospešného pozitívneho cholesterolu sa dá vytvoriť len extenzívnejším spôsobom chovu, vyššími nákladmi a pochopiteľne vyššou cenou ako u klasických priemyselných chovov. Naša Mangadurca vyrastie od narodenia do jatočnej hmotnosti za 10-11 mesiacov, čo je skoro dvojnásobok v porovnaní s priemyselnými chovmi. Jedna prasnica Mangalice vie za rok odchovať len 40-50% odstavčiat v porovnaní s intenzívnymi chovmi.
Mangadurca je chovaná na našom stredisku v Dúbravke na Zemplíne. Prasničky žijú vo výbehoch a sú kŕmené prírodným krmivom. Odstavené odstavčatá majú 4-5 krát väčší priestor na chov ako klasické plemená, aby bola zabezpečená prirodzená potreba pohybu a šantenie typické pre ošípané Mangadurca.
Spoločnosť Mikrovak s.r.o. bola založená v roku 2017 za účelom vybudovania komplexnej výrobnej prevádzky balených hotových jedál a za účelom zapojenia sa do Farmfoods konceptu, kde obsluhuje dopyt po balených hotových jedlách s využitím surovín z ponuky krátkeho dodávateľského reťazca Farmfoods. Pred zapojením tejto spoločnosti do reťazca Farmfoods sa v ponuke nenachádzal žiadny podobný sortiment ani žiadne finálne hotové jedlo z kvalitných surovín partnerov reťazca.
Dnešná "rýchla" doba spôsobuje, že ľudia si často krát nemajú čas nakúpiť do domácnosti čerstvé potraviny a tobôž nemajú čas na varenie. Zámerom spoločnosti Mikrovak je pomôcť tejto cieľovej skupine ľudí a svojou novou výrobnou prevádzkou ponúknuť spotrebiteľovi čo najlepšie gastronomické zážitky priamo v pohodlí domova. Základom výnimočnosti hotového jedla od Mikrovak je švédsky patent balenia hotových jedál umožňujúci zabezpečiť ich trvanlivosť od 30 do 60 dní. Ide o špeciálny spôsob konzervácie jedla pomocou patentovaného spôsobu varenia a prípravy jedla priamo v obale, ktorý udržiava potravinu dlhodobo čerstvú a zdravú, a to vďaka tomu, že pri výrobe nie je potrebné použiť žiadnu prídavnú zlepšujúcu alebo konzervačnú látku, farbivo, alebo čokoľvek čo by vylepšovalo vzhľad, chuť, alebo trvanlivosť finálneho výrobku. Produkt je po zakúpení potrebné zohriať v pôvodnom obale v mikrovlnnej rúre. Na konzumáciu je jedlo pripravené po 3 minútovom ohrievaní, pričom vám jedlo samo oznámi kedy je rovnomerne ohriate pískajúcim zvukom.
Firma Mikrovak získala na tento účel regionálny príspevok z Úradu vlády Slovenskej republiky v súlade s Akčným plánom rozvoja okresu Rožňava a aktivitou B.1.1 Podpora zavádzania nových technológií.
Prevádzka balených hotových jedál sa nachádza na Štítnickej ulici v Rožňave, v areáli firmy GEMTEX hneď vedľa pekárne firmy Rosenau. Z regionálneho príspevku boli spolufinancované stavebné úpravy priestorov prevádzky ako aj nákup technológie prevádzky výroby balených hotových jedál (elektrický parný šokový schladzovač a zmrazovač, plynový kotol, smažiaca panvica, holdomat, varidlo na podstavci, plynová varná stolička, mikrovlnná rúra, pizza pec tradičná, univerzálny robot samostatne stojací, chladiaci pizza stôl, krájač zeleniny, nárezový stroj, kúter, miešačka mäsa, mlynček na mäso, mäsiarsky klát, zjemňovač mäsa, vákuová balička stolová, udržiavacia skriňa na hotové jedlá, stroj na výrobu cestovín, plynový varič na cestoviny, chladiace a mraziace skrine, pracovné stoly, regále, váhy, hlava do baličky, ručná balička zváracia na hotové jedlá).
Sortimentné portfólio je rozdelené podľa skladby použitých surovín na bezmäsité jedlá s podskupinou čisto vegetariánskych jedál, jedlá s podielom mäsa a prílohy a na mäsové jedlá bez prílohy.